Александр Невский орденыxa0— Бөйөк Ватан һуғышы осорондағы совет наградаһы. СССР Юғары Советы Президиумы 1942 йылдың 29 июнендәге Указы Суворов һәм Кутузов ордендары менән бер үк ваҡытта Ҡыҙыл Армияның командалыҡ составын бүләкләү өсөн булдырыла. Орден хәрби операциялар менән етәкселек итеүҙә һәм ойоштороуҙа ҙур ҡаҙаныштары һәм операциялар һөҙөмтәһендә Ватан өсөн алыштарҙа өлгәшелгән уңыштар өсөн бирелә.